Այն պահին, որ Ռըզա բեյն ու տղաները ձիերից վայր էին իջնում, վրանից դուրս եկավ կուրծքը բաց մի մարդ։ Լեյտենանտը վատ գերմաներենով նրան տեղեկացրեց, որ գավառապետը եկել էր իրենց ողջունելու։ Օդաչուն՝ բարձրահասակ և նիհար մի տղամարդ, որի կուրծքը ծածկված էր շեկ մազերով, որոնք աղերսվում էին նրա բեղերի և խոզանակի նմանվող գլխի մազերի հետ, ձգվեց և բարձրացրեց տաբատից կախված շալվարակալները։ Նա փորձում էր հիշել թուրքերենով սովորած ողջույնի որևէ բանաձև։ Ռըզա բեյն օգնության եկավ նրան, կատարյալ գերմաներենով ասելով.